open-index/open-wikipedia-markdown huggingface dataset:
Μαρία Λουδοβίκη της Αυστρίας-Έστε

Η **Μαρία Λουδοβίκα** (γερμ. *Maria Ludovika von Osterreich-Este*, 14 Δεκεμβρίου 1787 - 7 Απριλίου 1816) από τον Οίκο των Αψβούργων-Λωρραίνης, ήταν κόρη του Αρχιδούκα της Αυστρίας & Δούκα του Μπράισγκαου και με τον γάμο της έγινε Αρχιδούκισσα της Αυστρίας και Βασίλισσα της Ουγγαρίας, Βοημίας & Γερμανίας. Ανήκε στον κλάδο της Αυστρίας-Έστε.

## Βιογραφία
Η *Μαρία Λουδοβίκα Βεατρίκη* ήταν η τρίτη κόρη του Φερδινάνδου Καρόλου της Αυστρίας, Δούκα του Μπράισγκαου, και της Μαρίας Βεατρίκης των Έστε, κόρης του Έρκολε Γ΄ της Μόντενα & του Ρέτζο.

Η Μαρία Λουδοβίκα γεννήθηκε στις 14 Δεκεμβρίου 1787 στη Μόντσα, όμως εξορίστηκε μαζί με την οικογένειά της από την Ιταλία στην Αυστρία, μετά την εισβολή του Ναπολέοντα στη Βόρεια Ιταλία, το 1796.

Στις 6 Ιανουαρίου 1808 παντρεύτηκε τον πρώτο εξάδελφό της Φραγκίσκο, Αρχιδούκα της Αυστρίας και Βασιλιά της Ουγγαρίας, Βοημίας & Γερμανίας. Ωστόσο, το ζευγάρι δεν απέκτησε απογόνους.

Η Μαρία Λουδοβίκα ήταν εχθρός του Γάλλου αυτοκράτορα Ναπολέοντα Α΄, ενώ βρέθηκε σε αντιπαράθεση με τον Αυστριακό υπουργό εξωτερικών Κλέμενς φον Μέττερνιχ. Ο Μέττερνιχ παρουσίασε στο σύζυγό της την ιδιωτική αλληλογραφία της με τους συγγενείς της, προκειμένου να την συκοφαντήσει. Οι Γάλλοι είχαν διαμαρτυρηθεί ενάντια στο γάμο της με τον Φραγκίσκο, εξαιτίας των πολιτικών της απόψεων. Η Μαρία Λουδοβίκα ασκούσε σημαντική επιρροή στο σύζυγό της και κέρδισε το θαυμασμό πολλών πολιτικών προσώπων. Ιδιαίτερα δημοφιλής ήταν και στους πολίτες της αυτοκρατορίας, οι οποίοι την σύγκριναν με την Αυτοκράτειρα Μαρία Θηρεσία. Κατά τους Ναπολεόντειους Πολέμους υποστήριξε την έξοδο στον πόλεμο στο πλευρό της συμμαχίας ενάντια στη Γαλλία.

Η Μαρία Λουδοβίκα αντιτάχθηκε στο γάμο μεταξύ του Ναπολέοντα Α΄ και της θετής της κόρης Μαρίας Λουίζας των Αψβούργων-Λωρραίνης το 1809. Το 1812 παραβρέθηκε, χωρίς τη θέλησή της, σε δεξίωση Γερμανών μοναρχών, που είχε διοργανώσει ο Ναπολέων, προκειμένου να εορτασθεί ο πόλεμός του εναντίον της Ρωσίας. Μετά το τέλος των πολέμων βρέθηκε ως οικοδέσποινα στο Συνέδριο της Βιέννης και μετέπειτα ταξίδεψε στην πατρίδα της, τη Βόρεια Ιταλία.

Απεβίωσε στη Βερόνα στις 7 Απριλίου 1816 από φυματίωση, σε ηλικία μόλις 28 χρόνων. Ενταφιάστηκε στην Αυτοκρατορική Κρύπτη της Βιέννης.

## Πρόγονοι





## Παραπομπές


Κατηγορία:Αυτοκράτειρες της Αυστρίας (σύζυγοι αυτοκρατόρων)
Κατηγορία:Βασίλισσες της Ουγγαρίας (σύζυγοι βασιλέων)
Κατηγορία:Πριγκίπισσες της Αυστρίας
Κατηγορία:Πριγκίπισσες της Μόντενα
Κατηγορία:Βασίλισσες της Λομβαρδίας
Αδερφοί Νταρντέν

Οι **αδελφοί Νταρντέν** (Ζαν-Πιερ και Λυκ) είναι Βέλγοι σκηνοθέτες, σεναριογράφοι και παραγωγοί. Ο Ζαν-Πιερ γεννήθηκε το 1951 και ο Λυκ το 1954. Ξεκίνησαν τη συνεργασία τους το 1975 και από τότε έχουν γυρίσει ταινίες και ντοκιμαντέρ.

Έχουν κερδίσει δύο φορές τον Χρυσό Φοίνικα: το 1999 για την ταινία *[[Ροζέτα (ταινία)|Ροζέτα]]* και το 2005 για την ταινία *[[Το παιδί]]*. Στο 49ο Φεστιβάλ Κινηματογράφου Θεσσαλονίκης έγινε αφιέρωμα στους αδελφούς Νταρντέν με τίτλο *Ζαν-Πιερ & Λυκ Ντερντέν*, στο πλαίσιο του οποίο προβλήθακαν οι ταινίες *Falsch, Ο κόσμος τρέχει, Σας σκέφτομαι, Η υπόσχεση, Ροζέτα, Ο γιος, Το παιδί, Μέσα στο σκοτάδι* και *Η σιωπή της Λόρνα.* **

## Ταινίες

## Παραπομπές


Κατηγορία:Βέλγοι σεναριογράφοι
Κατηγορία:Βέλγοι παραγωγοί ταινιών
Κατηγορία:Παραγωγοί ντοκιμαντέρ
Κατηγορία:Βέλγοι σκηνοθέτες κινηματογράφου
Γιάννης Σπάθας

Ο **Γιάννης Σπάθας** (Παξοί, 30 Νοεμβρίου 1950 - Χολαργός Αττικής, 6 Ιουλίου 2019) ήταν Έλληνας κιθαρίστας, ιδρυτικό μέλος του ροκ συγκροτήματος Socrates Drank the Conium (ή απλά Socrates). Θεωρείται από τους σπουδαιότερους Έλληνες βιρτουόζους της ηλεκτρικής κιθάρας.

## Βιογραφία
Γεννήθηκε στους Παξούς το 1950. Ήλθε σε επαφή με τη μουσική κοντά στον πατέρα και τους θείους του, μαθαίνοντας από μικρός ακορντεόν, κιθάρα και τύμπανα. Στον Πειραιά όπου μεγάλωσε, σχημάτισε με τους Αντώνη Τουρκογιώργη και Ηλία Ασβεστόπουλο (τον μετέπειτα ηγέτη των 2002 GR) το ροκ συγκρότημα Persons (1966-1969) και στη συνέχεια τους Socrates, πάλι με τον Τουρκογιώργη (μπάσο, τραγούδι).

Το 1983, μετά τη διάλυση των Socrates, ο Σπάθας συνεργάστηκε ως ενορχηστρωτής και κιθαρίστας με καλλιτέχνες όπως οι: Μίκης Θεοδωράκης, Μάνος Χατζιδάκις, Μαρία Φαραντούρη, Γιάννης Μαρκόπουλος, Γιώργος Νταλάρας, Χάρις Αλεξίου, Μανώλης Λιδάκης, Νίκος Αντύπας, Λίνα Νικολακοπούλου, Διονύσης Σαββόπουλος, Μάνος Λοΐζος, Ελένη Καραΐνδρου κ.ά. Επίσης συνέθεσε τη μουσική τριών δίσκων του Βασίλη Λέκκα. Το 1999 κυκλοφόρησε τον πρώτο προσωπικό του δίσκο, στον οποίο είχε συμμετοχή η Χάρις Αλεξίου. 

Σύμφωνα με τον ίδιο, μεγαλύτερες επιρροές του υπήρξαν ο Τζίμι Χέντριξ και ο Τάσος Χαλκιάς. Για την εποχή των Socrates, το παίξιμο του Σπάθα στην ηλεκτρική κιθάρα έχει συγκριθεί με εκείνο του Ρίτσι Μπλάκμορ των Deep Purple. Θεωρείται από τους σπουδαιότερους κιθαρίστες της ελληνικής ροκ σκηνής της εποχής των τελών της δεκαετίας του 1960 μέχρι τα μέσα εκείνης του 1970. Σύμφωνα με τον Matt Barrett (Matt Econopouly), για νέους στην Ελλάδα εκείνης της περιόδου που άκουγαν ροκ, ο Σπάθας ήταν ένας από τους guitar heroes τους, μαζί με τον Dorian (Θεόδωρος) Kokas (των Morka). Σύμφωνα με τον μηχανικό ήχου Brent Lambert του στούντιο Kitchen Mastering, εάν ο Σπάθας ηχογραφούσε τη δεκαετία του 1970 στην Αμερική, το όνομά του θα είχε γίνει γνωστό σε όλο τον κόσμο.

## Δισκογραφία
### Προσωπικά άλμπουμ
* *Τα Μυστικά του Δρόμου* (1999)

### Με τους Socrates Drank the Conium
* *Socrates Drank the Conium* (1971)
* *Taste of Conium* (1972)
* *On the Wings* (1973)
* *Phos* [Φως] (1976), με τον Βαγγέλη
* *Waiting for Something* (1980)
* *Breaking Through* (1981)
* *Plaza* (1983)
*Live in Concert '99 (1999)

### Άλλα άλμπουμ
* Χάρης & Πάνος Κατσιμίχας, "Ζεστά Ποτά" (1985)
* Βασίλης Λέκκας, σε στίχους του Ευγένιου Αρανίτση, "*Σύντομα Όνειρα"* (1989) 
*Ελένη Βιτάλη, "Το απέναντι μπαλκόνι" (1991)
* Βασίλης Λέκκας, "*Κλασσικά Εικονογραφημένα"* (1992)
*Μίκης Θεοδωράκης, "Ασίκικο πουλάκι" (1996)
*Μανώλης Λιδάκης, "Ο ήλιος του Γενάρη" (1998)
* Νίκος Αντύπας, Λίνα Νικολακοπούλου, *"Οπωσδήποτε Παράθυρο"* (2002)
* Βασίλης Λέκκας, σε στίχους της Λίνας Νικολακοπούλου, "Σπινθήρας" (2007)
* Χάρης & Πάνος Κατσιμίχας, "Zεστά Ποτά 30 χρόνια μετά" (2015).

## Παραπομπές


Κατηγορία:Έλληνες κιθαρίστες
Κατηγορία:Έλληνες ροκ μουσικοί
De transitu beatae Mariae virginis

To **De transitu beatae Mariae virginis** (*Περί μεταστάσεως της μακαρίας Παρθένου Μαρίας*) είναι απόκρυφο κείμενο που κυκλοφόρησε στη λατινική και στην ελληνική γλώσσα σχετικά με την κοίμηση της Θεοτόκου με το όνομα του Ευαγγελιστή Ιωάννη.

## Περιεχόμενο
Περιγράφει στοιχεία απότη ζωή της Παρθένου Μαρίας μετά την ανάσταση του Ιησού.Η επικοινωνία της με τους μαθητές του Χριστού, η κοίμηση της,η μετάστασή της στους ουρανούς,οι εμφανίσεις της με διάφορα βιβλικά πρόσωπα και η κάθοδός της στον Άδη. Για πρώτη φορά έχουμε μνεία για την ενσώματη μετάσταση της Θεοτόκου. Το κείμενο προέρχεται μάλλον από τις αρχές του 5ου αιώνα.
Στηρίζεται σε παλαιότερο ελληνικό πρωτότυπο.

## Παραπομπές


## Πηγές
*Στυλιανός Παπαδόπουλος, Πατρολογία Γ', εκδ.Γρηγόρης, Αθήνα, 2010, σελ.868-869
*Παναγιώτης Χρήστου, Ελληνική Πατρολογία, περίοδος διωγμών,τομ. 2,εκδ.Κυρομάνος, Θεσσαλονίκη, 20053σελ.673

Κατηγορία:Απόκρυφα κείμενα της Καινής Διαθήκης
Το πάθος της Ισαμπέλα

***Το πάθος της Ισαμπέλα*** (Iσπανικά: *La pasión de Isabela*) είναι τηλενουβέλα μεξικάνικης παραγωγής του 1984. 

Πρωταγωνιστούν Άνα Μάρτιν, Έκτορ Μπονίγια, Μπεατρίς Αγκίρε και Κλάουδιο Μπρούκ.

## Πλοκή
Η ιστορία διαδραματίζεται στη δεκαετία του '40 στην Πόλη του Μεξικού. Το κεντρικό σενάριο είναι το κομψό και λαμπερό καμπαρέ "Κουμπάλα", που παρακολούθησαν οι άνδρες τις υψηλής κοινωνίας, το μεγάλο θέαμα που πρόσφεραν οι εκπληκτικές χορεύτριες. Αυτές είναι: η Σοράιδα, η Ναταλία (πιο γνωστή ως "Λα Περεγρίνα"), η Οντέτ, η Πέρλα και η Πακίτα.  Κάθε μια έχει τα δικά της προβλήματα και τις προσωπικές της συγκρούσεις, η Σοράιδα θέλει να γίνει ένα μεγάλο αστέρι, αλλά η έλλειψη του χαρακτήρα την αποτρέπει. Η Ναταλία "Λα Περεγρίνα" είναι όμορφη, αλλά αγαπά χωρίς ελπίδα. 
 
Η Οντέτ είναι παθιασμένη με την ομορφιά της, που αναζητά την άνετη ζωή, αλλά με τρόπο πολύ επικίνδυνο: μέσω τον γκάνγκστερ Ρουβαλκάβα και Καστίγιο. Η Πακίτα είναι φιλική και φλύαρη, δεξί χέρι της Πέρλα, ιδιοκτήτρια του "Κουμπάλα" που ίσως είναι η μόνη και η πραγματική ευκαιρία να είναι ευτυχισμένη, δίπλα στον άντρα που αγαπά, τον μπάρμαν του καμπαρέ, τον Γκόγιο. Η Πέρλα είναι η επιβλητική ιδιοκτήτρια του "Κουμπάλα", όμορφη και παθιασμένη γυναίκα, με δύσκολο χαρακτήρα, αλλά πολύ ανθρώπινη.

## Κάστ
*Άνα Μάρτιν ως *Ισαμπέλα Ερνάντες Γκαγιάρδο*
*Έκτορ Μπονίγια ως *Αδόλφο Καστανιέδο*
*Μπεατρίς Αγκίρε ως *Σελίνα*
*Κλάουδιο  Μπρούκ ως *Μπρούνο Ερνάντες*
*Άνα Οφέλια Μουργκία ως *Κριστίνα Γκαγιάρδο ντε Ερνάντες*
*Ντέλια Κασανόβα ως *Νατάλια "Λα Περεγρίνα"*
*Άννα Σιλβέττι ως *Ρεχίνα Ερνάντες Γκαγιάρδο*
*Αλφόνσο Ιτουρράλντε ως *Σεμπαστιάν Λαντέρος*
*Κάρλος Παδίγια ως *Εδουάρδο Ερνάντες Γκαγιάρδο'
*Ρομπέρτο Κόβο ως *Τελετάρχης*
*Χέμα Κουέρβο ως *Σοράιδα*
*Ίρμα Ντοράντες ως *Ασουνσένα*
*Μαργαρίτα Γκράλια ως *Οντέτ*
*Σίλβια Ντερβές ως *Άνχελα*
*Ραούλ Μεράς ως *Μιγκέλ Καστίγιο*
*Μάρτα Ναβάρρο ως *Ματίλντε Καστανιέδο*
*Λίλια Πράδο ως *Πέρλα*
*Αδριάν Ράμος ως *Φαουστίνο*
*Σουσάνα Καμίνι ως *Ρούθ*
*Ρομπέρτο Ντ' Αμίκο ως *Ραμόν Ρουβαλκάβα*
*Τίτο Βανσκοσέλος ως *Γκόγιο*
*Κλαούντιο Ομπρεγόν ως *Ντάριο Ακοστα*
*Μαρία Λουίσα Αλκαλά ως *Τσονίτα*
*Λουσία Παιγές ως *Πακίτα*
*Όσκαρ Σάντσεζ ως *Ρικάρδο Καστανιέδο*
*Ενρίκε Ρόμο ως *Τοτό*
*Ρικάρδο Λεσάμα ως *Ματίας*
*Κάρλος Μποναβίδες ως *Έκτορ*
*Μανουέλ Λαντέτα
*Λίλια Αραγόν
*Ανταλμπέρτο Μαρτίνες

*'Γκέστ εμφανίσεις'''
*Πέδρο Βάργας
*Αμπάρο Μόντες
*Μαρία Λουίσα Λαντίν
*Αλβαρίτο
*Γιολάντα Μόντες
*Μαρία Βικτόρια
*Ρόσα Καρμίνα
*Κονσουελίτο Βελάσκες

## Βραβεία

## Παραπομπές


## Εξωτερικοί σύνδεσμοι
*

Κατηγορία:Μεξικάνικες τηλεοπτικές σειρές
Κατηγορία:Τηλενουβέλες της Televisa
Γέφυρα Μκάπα

Η **Γέφυρα Μκάπα** (Αγγλικά: *Mkapa Bridge*, Σουαχίλι: *Daraja la Mkapa*), είναι η μεγαλύτερη γέφυρα στην Τανζανία κατά μήκος του Ποταμού Ρουφίτζι *(Rufiji River)*. Χρηματοδοτήθηκε με δάνειο $ 30 εκατ. ευρώ από την *Kuwait Fund*, τον ΟΠΕΚ και την Κυβέρνηση της Σαουδικής Αραβίας.

Στα εγκαίνιά της κατά το 2003, ήταν από τις μακρύτερες οδικές γέφυρες στη ανατολική και νότια Αφρική. Η κατασκευή της γέφυρας, βοήθησε πολύ στη σύνδεση των νοτίων περιοχών με τις άλλες σημαντικές περιοχές της χώρας. Πήρε το όνομά της από τον *Benjamin Mkapa*, τον τρίτο Πρόεδρο της Τανζανίας.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Μτουάρα

## Παραπομπές


Κατηγορία:Γέφυρες στην Τανζανία
Κατηγορία:Ποταμός Ρουφίτζι
Περιφέρεια Μτουάρα

Η **Περιφέρεια Μτουάρα** (Αγγλικά: *Mtwara Region*, Σουαχίλι: *Mkoa wa Mtwara*), είναι μια από 30 διοικητικές περιφέρειες της Τανζανίας. Η Περιφερειακή πρωτεύουσά της είναι ο Δήμος Μτουάρα *(Municipality of Mtwara)*.

Σύμφωνα με την εθνική απογραφή του 2012, η περιφέρεια είχε πληθυσμό 1.270.854 άτομα, που ήταν χαμηλότερος από την προ-απογραφής εκτίμηση των 1.374.767 ατόμων.:σελίδα 2 

Για 2002-2012, ο μέσος ετήσιος ρυθμός αύξησης του πληθυσμού στην περιφέρεια ήταν 1,2 τοις εκατό, ο 26ος υψηλότερος στη χώρα.:σελίδα 4 Ήταν επίσης η τέταρτη πιο πυκνοκατοικημένη περιοχή, με 76 άτομα ανά τετραγωνικό χιλιόμετρο.:σελίδα 6

Στα νότια τα σύνορα με τη Μοζαμβίκη, σχηματίζονται από τον Ποταμό Ρουβούμα *(Ruvuma  River)*. Στα δυτικά, η Περιφέρεια Μτουάρα *(Mtwara Region)*, συνορεύει με Περιφέρεια Ρουβούμα *(Ruvuma Region)*, στα βόρεια από την Περιφέρεια Λίντι *(Lindi Region)* και στα ανατολικά βρίσκεται ο Ινδικός Ωκεανός.

Η ανάπτυξη στην Περιφέρεια Μτουάρα *(Mtwara Region)*, έχει περιοριστεί από την έλλειψη εθνικών οδών και ενεργειακών υποδομών. Η οδός Νταρ ες Σαλαάμ-Κιμπίτι-Λίντι-Μτουάρα έχει βελτιωθεί με την ολοκλήρωση της Γέφυρας Μκάπα *(Mkapa Bridge)* πάνω από τον Ποταμό Ρουφίτζι *(Rufiji River)*.

Το αέριο στον Κόλπο *Mnazi Bay*, υπόσχεται να παράσχει αξιόπιστη και επαρκή ηλεκτρική ενέργεια για την τροφοδότηση των βιομηχανικών και εμπορικών δραστηριοτήτων στην περιφέρεια.

Ο περιφερειακός επίτροπος στην Περιφέρεια Μτουάρα *(Mtwara Region)* είναι ο *Anatoli Α. Tarimo*.

## Ιστορία

### Το Σχέδιο Αραχίδας
Το 1948, η Βρετανική Κυβέρνηση διατύπωσε το "Σχέδιο Αραχίδας Τανγκανίκας" μέσα από την *Overseas Food Corporation (OFC)*. Ο σκοπός ήταν να ανακουφίσει την παγκόσμια έλλειψη φυτικών ελαίων, ωστόσο, η ανεπαρκής έρευνα και δυσμενείς περιβαλλοντικές συνθήκες λόγω ελλιπούς σχεδιασμού, είχαν ως αποτέλεσμα την πλήρη και παταγώδη αποτυχία του εγχειρήματος. Σε αυτή την περιφέρεια οι εξαγόμενες καλλιέργειες θα περνούσαν από το λιμάνι της Μτουάρα, το οποίο δημιουργήθηκε για το σχέδιο και που συνδεόταν με τις καλλιεργούμενες εκτάσεις πλησίον της Περιοχής Νατσινγκουέα *(Nachingwea District)*, από ένα νέο σιδηρόδρομο.

## Περιοχές
Διοικητικά, η περφέρεια διαιρείται σε έξη Περιοχές (ή Επαρχίες), με τον Δήμο Μτουάρα *(Mtwara Municipal Council)* και την πόλη Μασάσι *(Masasi Town Council)*, να έχουν ξεχωριστά επιπρόσθετα συμβούλια:

## Δείτε επίσης
* Διοικητικές υποδιαιρέσεις της Τανζανίας
* Αστική Περιοχή Μτουάρα

## Σημειώσεις

;Παραπομπές σημειώσεων


## Παραπομπές


## Εξωτερικοί σύνδεσμοι

*  Mtwara Region socioeconomic profile (1997) 
*  Mtwara Region Homepage for the 2002 Tanzania National Census
*  Tanzanian Government Directory Database
*  Tanzania Population Census


Μτουαρα
Μισέλ Πικολί

[μικρογραφία|496x496εσ|Ο Πικολί με την [Εμμανουέλ Μπεάρ στις Κάνες (1991)]]
Ο **Μισέλ Πικολί** (γαλλικά: Michel Piccoli, 27 Δεκεμβρίου 1925 - 12 Μαΐου 2020) ήταν Γάλλος ηθοποιός. Υπήρξε ένας από τους πιο γνωστούς Γάλλους ηθοποιούς του 20ού αιώνα και έχει πρωταγωνιστήσει σε ταινίες σκηνοθετών όπως ο Λουίς Μπουνιουέλ, ο Μάρκο Φερέρι, ο Κώστας Γαβράς, ο Κλοντ Λελούς, ο Νάνι Μορέτι, ο Ζακ Ριβέτ, ο Άλφρεντ Χίτσκοκ, ο Ζαν-Λυκ Γκοντάρ, ο Αλέν Ρενέ και ο Θόδωρος Αγγελόπουλος.

Είχε κερδίσει το βραβείο καλύτερου ηθοποιού στο φεστιβάλ των Καννών (1980) και την Αργυρή Άρκτο καλύτερου ηθοποιού στο Φεστιβάλ του Βερολίνου από κοινού με τον Στέλαν Σκάρσγκορντ(1982). 

Ο Πικολί απεβίωσε στις 12 Μαΐου 2020 σε ηλικία 94 ετών.

## Φιλμογραφία

## Παραπομπές

## Εξωτερικοί σύνδεσμοι
* 

Κατηγορία:Γάλλοι ηθοποιοί κινηματογράφου
Κατηγορία:Γάλλοι ηθοποιοί θεάτρου
Κατηγορία:Γάλλοι ηθοποιοί τηλεόρασης
Κατηγορία:Γάλλοι σκηνοθέτες κινηματογράφου
Βούλα Πάλλα

Η **Βούλα Πάλλα** (29 Μαρτίου 1928 - 28 Αυγούστου 1980) ήταν Ελληνίδα τραγουδίστρια. Τραγούδησε έντεχνα, λαϊκά και δημοτικά τραγούδια.

## Βιογραφία
Γεννήθηκε το 1928 στο Κόρφο Κορινθίας με ονοματεπώνυμο Παρασκευή Πάλλα. Μετά τον γάμο της πήρε το επώνυμο του συζύγου της (Πρωτόπαπα). Τραγούδησε έντεχνο, λαϊκό και δημοτικό τραγούδι. Τραγουδίστρια με ιδιαίτερη φωνή που ξεχώρισε από τα πρώτα της βήματα. Πολλά τραγούδια της έγιναν μεγάλες επιτυχίες και αγαπήθηκαν από το κοινό. 
Τη μεγαλύτερη επιτυχία τη γνώρισε όταν τραγούδησε με ελληνικούς στίχους ινδικά τραγούδια της Ινδικής κινηματογραφικής βιομηχανίας που άνθισε στη Βομβάη. Συνεργάστηκε με πολλές δισκογραφικές  εταιρείες και ενορχηστρωτές, όπως ο Νάκης Πετρίδης .

Ωστόσο δεν τραγούδησε στην Ελλάδα σε κέντρα. Στο εξωτερικό έκανε σποραδικά σπάνιες εμφανίσεις  και συναυλίες. Η δισκογραφία της Περιέχει πάνω από χίλια τραγούδια εκατοντάδες δίσκους 45 στροφών και πάνω από δέκα άλμπουμ 33 στροφών. Παράλληλα με την ερμηνευτική δραστηριότητα είχε και έντονη συνθετική και στιχουργική ενασχόληση.

Η Βούλα Πάλλα έφυγε από κοντά μας την Πέμπτη 28 Αυγούστου 1980, στην κλινική «Καλός Σαμαρείτης» στην Αθήνα και κηδεύτηκε στην γενέτειρά της, στον Κόρφο Κορινθίας. Την επόμενη μέρα, σε λίγες αράδες, οι εφημερίδες έγραψαν: «Πέθανε χθες η ερμηνεύτρια ινδικών τραγουδιών Βούλα Πάλλα» («Βραδυνή», «Πρωινή Ελευθεροτυπία» κ.ά.). Και όμως, η Βούλα Πάλλα δεν ήταν μια απλή τραγουδίστρια ινδικών τραγουδιών, αλλά μία από τις μεγαλύτερες γυναικείες φωνές της Ελλάδας που, ίσως και για δικούς της λόγους, δεν αξιοποιήθηκε όσο έπρεπε και δεν ερμήνευσε τα «μεγάλα» τραγούδια που θα μπορούσε.

## Ενδεικτική Δισκογραφία
*1966 Η Παντρεμένη / Δεν Πειράζει
*1967 Η Βούλα Πάλλα Στην Αστέρω
*1968 Βούλα Πάλλα №. 2: (Συγχώραμε)
*1969 Βούλα Πάλλα №. 3:
*1973 Βουλα Παλλα
*1976 14 Λαικά Κεντήματα
*1977 Τραγούδια Της Ζωής Μου
*1977 14 Μεγάλες Επιτυχίες 
*1979 Γη Ποτισμένη Με Ιδρώτα (Mother India)
 
### Κυκλοφορίες μετά θάνατον
*1995 Τα Δημοτικά Της Βούλας Πάλλα
*2000 Βούλα Πάλλα №. 6 πορτραίτο
*2004 Χαμένη Αγάπη
*2006 Το Ελληνικό Τραγούδι - Βούλα Πάλλα
*2007 Bollywood Τραγούδια της Ναργκίς

## Παραπομπές


Κατηγορία:Ελληνίδες τραγουδίστριες
Ούγκο Τονιάτσι

[μικρογραφία|250x250εσ|Ο Τονιάτσι με τη [Μαριάντζελα Μελάτο στην ταινία του 1972 *Οι στρατηγοί κοιμούνται όρθιοι*]]
[μικρογραφία|250x250εσ|Ο Τονιάτσι σε σκηνή από την ταινία του 1975 [Οι εντιμότατοι φίλοι μου]]
[μικρογραφία|250x250εσ|Ο Τονιάτσι με μαύρο κοστούμι στην ταινία του 1973 ''[Θέλουμε τους κολονέλους*]]

Ο *'Ούγκο Τονιάτσι*' ([[Ιταλική γλώσσα|ιταλικά]]: *Ugo Tognazzi*, 23 Μαρτίου 1922 - 27 Οκτωβρίου 1990) ήταν [[Ιταλοί|Ιταλός]] [[ηθοποιός]] και [[σκηνοθέτης]].

Το 1981 τιμήθηκε με το [[Βραβείο Ανδρικού Ρόλου Φεστιβάλ Καννών|βραβείο καλύτερου ηθοποιού]] στο [[φεστιβάλ των Καννών]] για την ερμηνεία του στην ταινία *Η τραγωδία ενός γελοίου ανθρώπου*. Επίσης, έλαβε υποψηφιότητα για τη [[Χρυσές Σφαίρες|Χρυσή Σφαίρα]] Α' Ανδρικού ρόλου για την κωμωδία *L'immorale* (1968) και ως σκηνοθέτης τη [[Χρυσή Άρκτος|Χρυσή Άρκτο]] για την ταινία *Il fischio al naso'' (1967).

## Πρώτα χρόνια
Γεννήθηκε στην Κρεμόνα, στη Βόρεια Ιταλία, αλλά πέρασε τα νεανικά του χρόνια σε διάφορες τοποθεσίες, καθώς ο πατέρας του ήταν περιοδεύων υπάλληλος για μια ασφαλιστική εταιρεία.

Μετά την επιστροφή του στην πόλη καταγωγής του το 1936, εργάστηκε σε ένα εργοστάσιο παραγωγής αλλαντικών, όπου ανέλαβε τη θέση του λογιστή. Κατά τη διάρκεια του Β' Παγκοσμίου Πολέμου, κατατάχθηκε στον Στρατό και επέστρεψε στην πατρίδα του μετά την Ανακωχή της 8ης Σεπτεμβρίου 1943, και εντάχθηκε για ένα διάστημα στις Μαύρες Ταξιαρχίες. Το πάθος του για το θέατρο και την υποκριτική χρονολογείται από τα πρώτα του χρόνια, και επίσης κατά τη διάρκεια του πολέμου οργάνωνε παραστάσεις για τους συναδέλφους του στρατιώτες. Το 1945, μετακόμισε στο Μιλάνο, όπου εγγράφηκε στη θεατρική ομάδα με επικεφαλής τη Γουάντα Οσίρις. Λίγα χρόνια αργότερα, ίδρυσε τη δική του επιτυχημένη μουσική ομάδα επιθεώρησης.

## Ενδεικτική φιλμογραφία

## Παραπομπές

## Εξωτερικοί σύνδεσμοι
* 

Κατηγορία:Ιταλοί ηθοποιοί κινηματογράφου
Κατηγορία:Ιταλοί σκηνοθέτες κινηματογράφου
Γουέιντ Φαν Νίκερκ

Ο **Γουέιντ Φαν Νίκερκ** (αγγλικά: *Wayde van Niekerk*, 15 Ιουλίου 1992) είναι Νοτιοαφρικανός δρομέας αγώνων ταχύτητας και Ολυμπιονίκης.

Γεννήθηκε στο Κέιπ Τάουν. Στους Ολυμπιακούς Αγώνες του 2016 στο Ρίο ντε Τζανέιρο κατέκτησε το χρυσό μετάλλιο στο αγώνισμα των 400 μέτρων με επίδοση 43,03 δευτερόλεπτα, με την οποία έθεσε νέο παγκόσμιο ρεκόρ ξεπερνώντας το προηγούμενο ρεκόρ (43,18) που κατείχε από το 1999 στη Σεβίλλη ο Αμερικανός Μάικλ Τζόνσον. Ένας σοβαρός τραυματισμός τον Οκτώβριο του 2017 του στέρησε τη δυνατότητα να συνεχίσει να αγωνίζεται σε υψηλό επίπεδο. Στους Ολυμπιακούς Αγώνες του Τόκιο συμμετείχε φτάνοντας μέχρι τον ημιτελικό.

## Διακρίσεις
### Στα 200 μέτρα
* Παναφρικανικοί Αγώνες
** Χρυσό μετάλλιο: (2016) 

* Παγκόσμιο Πρωτάθλημα
** Ασημένιο μετάλλιο: (2017)

### Στα 400 μέτρα
* Ολυμπιακοί Αγώνες
** Χρυσό μετάλλιο: (2016)

* Παγκόσμιο Πρωτάθλημα
** Χρυσό μετάλλιο: (2015, 2017)

* Παναφρικανικοί Αγώνες
** Ασημένιο μετάλλιο: (2014)

* Αγώνες Κοινοπολιτείας
** Ασημένιο μετάλλιο: (2014)

### Σκυταλοδρομία 4x100 μέτρων
* Παναφρικανικοί Αγώνες
** Χρυσό μετάλλιο: (2016) 

### Σκυταλοδρομία 4x400 μέτρων
* Πανεπιστημιάδα
** Χάλκινο μετάλλιο: (2013)

## Ατομικές επιδόσεις

Ενημέρωση: 15/08/2016

## Παραπομπές


## Εξωτερικοί σύνδεσμοι
* World Athletics : Wayde VAN NIEKERK 

Κατηγορία:Νοτιοαφρικανοί αθλητές του στίβου
Κατηγορία:Νοτιοαφρικανοί Ολυμπιονίκες
Κατηγορία:Δρομείς ταχύτητας
Κατηγορία:Παγκόσμιοι πρωταθλητές στίβου 
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Χρυσοί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αθλητές του στίβου στους Θερινούς Ολυμπιακούς Αγώνες 2024
Συνθήκη ειρήνης

Η **συνθήκη ειρήνης** είναι συμφωνία μεταξύ δύο ή περισσοτέρων εχθρικών μερών, συνήθως χωρών ή κυβερνήσεων, η οποία λήγει επίσημα, με γραπτή συνήθως συμφωνία την εμπόλεμη κατάσταση μεταξύ των μερών. Είναι διαφορετική από την ανακωχή, η οποία είναι συμφωνία παύσης εχθροπραξιών, ή παράδοση, κατά την οποία ένας στρατός συμφωνεί να εγκαταλείψει τα όπλα, ή κατάπαυση του πυρός ή ανακωχή στην οποία τα αντιμαχόμενα μέρη συμφωνούν να σταματήσουν προσωρινά ή μόνιμα τις εχθροπραξίες.

## Σημειώσεις παραπομπές


## Εξωτερικοί σύνδεσμοι
* UN Peacemaker, United Nations Database of Peace Agreements,
* United States Institute of Peace Digital Peace Agreements Collection
* Uppsala Conflict Data Program's Peace Agreement Dataset v. 2.0, 1975-2011
* The Paris Peace Treaty of 1783
* ''The peace treaties: comprising the league of nations covenant, digest of the German treaty, digest of the Austrian treaty, with annotations by the American mission at the peace conference; milestones on the road to victory'' indexed, authors Publicity Corporation, Continental National Bank. Publisher The Federal trade information service, 1919
* The Treaty of Versailles, 1919
* Peace Agreements Database  at the Transitional Justice Institute.

Κατηγορία:Δίκαιο πολέμου
Κατηγορία:Επακόλουθα πολέμου
Κατάλογος πόλεων της Ινδίας

Ο ακόλουθος κατάλογος κατατάσσει τις πόλεις της Ινδίας με βάση των πληθυσμό με βάση την απογραφή του 2011.

## 50 μεγαλύτερες πόλεις

## Παραπομπές


*
Ινδια
Δυτικοαφρικανική Οικονομική και Νομισματική Ένωση

Η **Δυτικοαφρικανική Οικονομική και Νομισματική Ένωση** (, ) είναι περιφερειακή ομάδα δυτικοαφρικανικών κρατών. Ιδρύθηκε στις 28 Μαΐου 1975, με την υπογραφή της συνθήκης του Λάγος και η αποστολή της είναι η προώθηση της ενοποίησης στην περιοχή.

Θεωρείται ένας από τους πυλώνες της Αφρικανικής Οικονομικής Κοινότητας και ιδρύθηκε με σκοπό την επίτευξη «συλλογικής αυτάρκειας» για τα κράτη μέλη της, με τη δημιουργία ενός ενιαίου εμπορικού συνασπισμού μέσω οικονομικής και εμπορικής ένωσης. Λειτουργεί, επίσης, ως δύναμη διατήρησης της ειρήνης στην περιοχή. Ο οργανισμός λειτουργεί επίσημα σε τρεις γλώσσες ήτοι, Γαλλικά, Αγγλικά και Πορτογαλικά.

Η ECOWAS αποτελείται από δύο θεσμικά όργανα που εφαρμόζουν πολιτικές, την Επιτροπή ECOWAS και την Τράπεζα Επενδύσεων και Ανάπτυξης της ECOWAS, παλαιότερα γνωστή ως Ταμείο Συνεργασίας, έως ότου μετονομάστηκε το 2001.

Λίγα μέλη προσχώρησαν και αποχώρησαν από ιδρύσεως της οργάνωσης. Το 1976 το Πράσινο Ακρωτήριο εντάχθηκε στην ECOWAS και τον Δεκέμβριο του 2000 αποσύρθηκε η Μαυριτανία, έχοντας ανακοινώσει την πρόθεσή της ήδη από τον Δεκέμβριο του 1999.

Το 2019, η ECOWAS αποφάσισε την υιοθέτηση του Eco, ενός ενιαίου νομίσματος το οποίο θα αντικαταστήσει το Φράγκο Δυτικής Αφρικής (CFA) το οποίο χρησιμοποιούν σήμερα 8 από τις 15 χώρες της Δυτικοαφρικανικής Οικονομικής και Νομισματικής Ένωσης. Το ενιαίο νόμισμα το οποίο θα κυκλοφορήσει το 2020 χαρακτηρίστηκε από το Γαλλικό Πρακτορείο Ειδήσεων ως ένα ισχυρό πολιτικό σύμβολο.

Ο Νίγηρας, το Μάλι και η Μπουρκίνα Φάσο ανακοίνωσαν την αποχώρησή τους από την οργάνωση στις 28 Ιανουαρίου 2024, γεγονός άνευ προηγουμένου από τη δημιουργία της ECOWAS, ισχυριζόμενοι ειδικότερα την έλλειψη βοήθειας από την οργάνωση για την αντιμετώπιση της τρομοκρατίας και κατηγορώντας την ότι είναι υπό την επιρροή ξένων δυνάμεων.https://www.rfi.fr/fr/podcasts/aujourd-hui-l-%C3%A9conomie/20240129-brexit-%C3%A0-l-africaine-la-cedeao-%C3%A9branl%C3%A9e-par-le-d%C3%A9part-des-pays-sah%C3%A9liens.

## Μέλη

 (*σε αναστολή από το 2024*)







 (*σε αναστολή από το 2024*)
 (*σε αναστολή από το 2024*)




### Πρώην μέλη
, αποσύρθηκε τον Δεκέμβριο του 2000.

## Παραπομπές, σημειώσεις

## Εξωτερικοί σύνδεσμοι
*West-African Monetary Institute 
*UEMOA Official Web Site (In French)
*WAEMU Treaty
*ECOWAS Official Web Site
*ECOWAS Commission Official Web Site: includes calendar of meetings.
*ECOWAS Parliament 
*ECOWAS Revised Treaty
*ECOBANK—African banking group, present in thirty (30) countries on the Africa.
*More About Ecobank
*PowerPoint presentation of ECOWAS, 2004
*''Mbendi'' profile 
*Security by proxy? The EU and (sub-)regional organisations: the case of ECOWAS, by Bastien Nivet, Occasional Paper No. 63, March 2006, European Union Institute for Security Studies
*More About the newly-expanded ECOWAS Commission
*More About an ECOWAS Commissioner
*ECOWAS document in World Bank's World Integrated Trade Solution *GPTAD database library

Κατηγορία:Οικονομικές ενώσεις
Κατηγορία:Οικονομία της Αφρικής
Κατηγορία:Υπερεθνικές ενώσεις
Κατηγορία:Διεθνείς οικονομικοί οργανισμοί
Κατηγορία:Αμπούτζα
Ημερολόγιο των Ίμπο

Το ημερολόγιο των Ίμπο, φυλής της Νιγηρίας, είναι εποχιακό.

## Χαρακτηριστικά γνωρίσματα του ημερολογίου των Ίμπο
Το ημερολόγιο των Ίμπο είναι καθαρά εποχιακό καθώς προσδιορίζεται από τις κλιματολογικές-εποχιακές συνθήκες. Οι μήνες Ιανουάριος και Φεβρουάριος του Γρηγοριανού ημερολογίου δεν συνυπολογίζονται, διότι η περίοδος αυτή είναι ιδιαίτερα ζεστή στην περοχή της Νιγηρίας ώστε η φυλή των Ίμπο να απόσχει από κάθε δραστηριότητα. Ο μήνας των  Ίμπο περιλαμβάνει τέσσερις περιόδους η κάθε μια από τις οποίες έχει οκτώ ημέρες.

Το εποχικό δεκάμηνο έτος τους περιέχει 320 ημέρες. Η χρονική περίοδος του καύσωνα διαρκεί 45 ημέρες. Το εποχιακό τους ημερολόγιο είναι χρήσιμο για τις αγροτικές εργασίες τους και ξεκινά στον αντίστοιχο δικό μας μήνα Μάρτιο. Η φυλή Ίμπο γνωριζει ακριβώς σε ποιον μήνα του έτους βρίσκεται από τις αντίστοιχες κλιματολογικές συνθήκες και ρυθμίζει αναλόγως τις εργασίες της.

## Παραπομπές


## Πηγές
*Στράτος Θεοδοσίου, Μάνος Δανέζης, Η οδύσσεις των ημερολογίων, τομ. Α, εκδ. Δίαυλος, ΑΘήνα, 1995, σελ. 302-304

κατηγορία:Ημερολόγια
Κατηγορία:Πολιτισμός της Νιγηρίας
Συνθήκη του Λάγος

Η **συνθήκη του Λάγος** είναι η βασική συμφωνία για την ίδρυση της ECOWAS στις 28 Μαΐου 1975, στο Λάγος, της Νιγηρίας. Η ECOWAS ιδρύθηκε για να προωθήσει τη συνεργασία και την ενοποίηση των δυτικοαφρικανικών κρατών σε οικονομική και νομισματική ένωση, με στόχο την οικονομική ανάπτυξη στη Δυτική Αφρική.

## Κράτη-μέλη












 – αποπέμφθηκε από την Ένωση μετά το πραξικόπημα  του 2008
 – αποπέμφθηκε από την Ένωση μετά την συνταγματική κρίση του 2009
 - αποπέμφθηκε από την Ένωση μετά τις προεδρικές εκλογές του 2010

## Παραπομπές σημειώσεις


Κατηγορία:Διεθνείς συνθήκες
Τουρκική Εστία

Η **Τουρκική Εστία** (Τürk Ocaği) ήταν παντουρκιστική οργάνωση της Τουρκίας.

## Η πρώτη ίδρυση μέχρι την πρώτη διάλυση
Η **Τουρκική Εστία** ιδρύθηκε αρχικά από φοιτητές της Στρατιωτικής Ιατρικής Σχολής με τη συνεγασία ομάδας διανοουμένων τον Ιούνιο του 1911. Η ιδεολογια που προωθούσε ήταν ο παντουρκισμός με κύριο όχημα την εκπαίδευση. Απευθυνόταν κυρίως στους φοιτητές και την ελίτ των διανοουμένων της χώρας. Κυρίως θα αξιοποιούσε την δημιουργία λεσχών, οι οποίες θα ονομάζονταν *Τουρκικές Εστίες*,τη διοργάνωση διαλέξεων και ψυχαγωγικών εκδηλώσεων(θεατρικές και μουσικές παραστάσεις),την έκδοση βιβλίων και φυλλαδίων. Άρχισε να εκδίδει την εφημερίδα *Türk Yurdu* (*Τουρκική Πατρίδα*)  Τον Μάρτιο του 1931 προσχώρησε στο Ρεπουμπλικανικό Λαϊκό Κόμμα. Το κόμμα-κράτος ανέλαβε τον έλεγχο των Τουρκικών Εστιών.
Το 1920 κλείνει η οργάνωση από τους Βρετανούς.

## Η επανίδρυση και η εκ νέου περιστολή της δράσης της
Το 1924 η οργάνωση επανασυστήνεται και το 1930 είχε 257 παραρτήματα και 32.000 μέλη.Επανακυκλοφόρησε την εφημερίδα *Türk Yurdu* (*Τουρκική Πατρίδα*)εκφραζοντας τουρανιστικές δράσεις. Επίσης είχε αρχίσει να θέτει σε αυστηρή εξέταση τη φυλετική καθαρότητα των υποψήφιων μελών της.
Το 1927 ο Μουσταφά Κεμάλ Ατατούρκ προσπάθησε να περιορίσει την δράση της οργάνωσης θέτοντάς την υπό τον έλεγχο του κόμματός του. Αλλά τελικά αποτυγχάνοντας να την ελέγχξει έπαυσε τη  λειτουργία της το 1931.
Παρά το πλήθος των μελών της Τουρκικής Εστίας ο τουρανισμός περιορίστηκε σε ένα περιορισμένο κύκλο ανθρώπων χωρις να αποτελέσει απειλή για το νέο Κεμαλικό καθεστώς.

## Μετά τον Β' Παγκόσμιο πόλεμο
Η *Τουρκική Εστία* επαναλειτούργησε το 1949 αλλά έκλεισε το 1971 μετά το πραξικόπημα. Μάλιστα στα κεντρικά γραφεία της εγκαταστάθηκε το Υπουργειο Πολιτισμού.
Το 1986 επανασυστήθηκε προσπαθώντας να αποστασιοποιηθεί και ανεξαρτητοποιηθεί από τα κόμματα και προβάλοντας ένα πολιτιστικό πρόγραμμα και την υπεράσπιση των *τουρκικών αξιών*. Για την οργάνωση αυτή η Τουρκία είναι ένα μονοεθνικό κράτος δίχως μειονότητες. Στα γειτονικά κράτη όμως υπάρχουν τουρκικές μειονότητες. Για τον πρόεδρο της Τουρκικής Εστίας το 1992 σε συνέντευξή του οι Τούρκοι πάντοτε και παντού εφάρμοσαν τα ανθρώπινα δικαιώματα όταν ασκούσαν την διακυβέρνηση,ενώ η δημκρατία ήταν διαχρονικό χαρακτηριστικό της τουρκικής ιστορίας και αυτού του πράγματος συνιστά απόδειξη ο θεσμός των συμβουλευτικών επιτροπών κατά τους ισλαμικούς κι όλας χρόνους.
Την δεκαετία του 1990 συνεργάστηκε με τα Υπουργεία Πολιτισμού και Παιδείας για να προωθήσει την επαφή των νέων με βασικά στοιχεία του τουρκικού πολιτισμού(μουσική, θρησκεία, λογοτεχνία). Αντιδρά όμως σε κάθε τι που προέρχεται από η δύση αφού δεν είναι τουρκικό. Επίσης αντιστρατέβεται την μουσική *αραμπέσκ* ως *αρνητική έκφραση των *δυσαρεστημένων* των πόλεων που αντιστέκονται στις Κεμαλικές μεταρρυθμισεις.

==Παραπομπές==
<references />

==Πηγές==
*Hugh Poulton, *Ημίψηλο, γκρίζος λύκος και ημισέληνος*, μτφρ. Εύα Παππά, εκδ. Οδυσσέας, Αθήνα 2000
*Νίκος Μούδουρος, Ο μετασχηματισμός της Τουρκίας. Από την κεμαλική κυριαρχία στον *ισλαμικό'' νεοφιλελευθερισμό,εκδ.Αλεξάνδρεια, Αθήνα,2012

Κατηγορία:Τουρκικός εθνικισμός
Κατηγορία:Πολιτική της Τουρκίας
Τ
Κόμητες και δούκες της Σαβοΐας

Η παρούσα λίστα παρουσιάζει τους **κόμητες και δούκες της [[Σαβοΐα|Σαβοΐας]]**

## Κόμητες της Σαβοΐας
* Ουμβέρτος Α΄ 1032–1047/1048
* Αμεδαίος Α΄ 1030–1052
* Όθων Α΄ 1052–1057
* Πέτρος Α΄ 1060–1078
* Αμεδαίος Β΄ 1078–1080
* Ουμβέρτος Β΄ 1080–1103
* Αμεδαίος Γ΄ 1103–1148
* Ουμβέρτος Γ΄ 1148–1189
* Θωμάς Α΄ 1189–1233
* Αμεδαίος Δ΄ 1233–1253
* Βονιφάτιος 1253–1263
* Πέτρος Β΄ 1263–1268
* Φίλιππος Α΄ 1268–1285
* Αμεδαίος Ε΄ 1285–1323
* Εδουάρδος 1323–1329
* Αίμων 1329–1343
* Αμεδαίος ΣΤ΄ 1343–1383
* Αμεδαίος Ζ΄ 1383–1391
* Αμεδαίος Η΄ 1391–1416

## Δούκες της Σαβοΐας
* Αμεδαίος Η΄ 1416–1434
* Λουδοβίκος 1434–1465
* Αμεδαίος Θ΄ 1465–1472
* Φιλιβέρτος Α΄ 1472–1482
* Κάρολος Α΄ 1482–1490
* Κάρολος Β΄ 1490–1496
* Φίλιππος Β΄ 1497–1504
* Φιλιβέρτος Β΄ 1497–1504	
* Κάρολος Γ΄ 1504–1553	
* Εμμανουήλ-Φιλιβέρτος 1553–1580
* Κάρολος-Εμμανουήλ Α΄ 1580–1630
* Βίκτωρ-Αμεδαίος Α΄ 1630–1637
* Φραγκίσκος-Υάκινθος 1637–1638
* Κάρολος-Εμμανουήλ Β΄ 1638–1675
* Βίκτωρ-Αμεδαίος Β΄ 1675–1730
Το 1720 ο Βίκτωρ-Αμεδαίος Β΄, ως αμοιβή για τη συμμετοχή του στον Πόλεμο της Ισπανικής διαδοχής, προσάρτησε τη Σαρδηνία. Μαζί με τη Σαβοΐα, η νέα επικράτεια ονομάστηκε βασίλειο της Σαρδηνίας.

## Δείτε επίσης
* Κατάλογος μοναρχών της Σαρδηνίας

## Πηγές
RULERS OF SAVOY

*
*
Σαβοϊας
Οτρύνη

Η **Οτρύνη** ή  *Οτρυνή* ή *Οτρύνα* (), (ο δήμος: Οτρύνης) ήταν αρχαίος οικισμός - πόλη και δήμος της Αιγηίδας (περιοχή της Αρχαίας Αττικής και φυλή της αρχαίας Αθήνας).

## Τοποθεσία του αρχαίου δήμου
Ο δήμος της Οτρύνης, ήταν δήμος του Άστεως ή της Παραλίας. Η ακριβής θέση του δήμου δεν είναι γνωστή και δεν έχει ταυτιστεί επακριβώς με κάποια σύγχρονη γνωστή περιοχή. Λόγω της αναφοράς στο ψάρι Χρύσκος (επιστημονική ονομασία: Gobius ή Gobio -onis, άλλες ονομασίες: κωβιός, κοινή: χωβιός), το οποίο αλιευόταν εκεί, οι ερευνητές πιστεύουν ότι βρισκόταν στο απέναντι της Σαλαμίνας έδαφος στις αττικές ακτές. Μερικοί μελετητές προτείνουν τοποθεσία κοντά στην Ελευσίνα, πιθανώς και τον Σκαραμαγκά Αττικής, στη παραλία του Σκαραμαγκά (από τη Λίμνη Κουμουνδούρου μέχρι το Πέραμα).

Ο ερευνητής του 19ου αιώνα Διονύσιος Σουρμελής, τοποθετούσε την Οτρύνη, ως «κειμένη άνωθεν του Χαλανδρίου», στην περιοχή *Μαγερίνα* (η *Αγία Μαρίνα* στα Μελίσσια Αττικής, τα οποία υπάγονται στον Δήμο Πεντέλης).

## Η συμμετοχή του δήμου στην αρχαία Βουλή
Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος της Αιγηίδας φυλής, συμμετείχε με 1 βουλευτή στην αρχαία Βουλή των 500, κατά την πρώτη περίοδο (508 – 307/306 π.Χ.). Κατά τη δεύτερη (307/306 – 224/223 π.Χ.) και την τρίτη περίοδο (224/223 – 201/200 π.Χ.) ο δήμος αντιπροσωπευόταν επίσης με 1 βουλευτή στη Βουλή των 600. Κατά την τέταρτη (201/200 π.Χ. – 126/127) και την πέμπτη περίοδο (126/127 – 3ος αιώνας) είναι άγνωστος ο αριθμός βουλευτών–αντιπροσώπων του δήμου.

## Οι κάτοικοι της Οτρύνης
Ο δημότης της αρχαίας Οτρύνης ονομαζόταν  Οτρυνεύς.

## Προσωπικότητες από την Οτρύνη
Υπήρξαν διάφοροι γνωστοί πολίτες από το δήμο της Οτρύνης, όπως ο Αρχιάδης ο Οτρυνεύς, ο Βίος ο Οτρυνεύς, ο Δαμόνομος ο Οτρυνεύς, ο Δημοκράτης ο Οτρυνεύς, ο Διόδωρος ο Οτρυνεύς, ο Δρομοκλής ο Οτρυνεύς κ.α.  

## Δείτε επίσης
* Αρχαία Αθήνα
* Αιγηίδα φυλή

## Παραπομπές - σημειώσεις


## Πηγές – βιβλιογραφία
**Πρωτογενείς πηγές** 
* Ελληνικές επιγραφές - IG  Οτρυν Attica (IG I-III).

**Δευτερογενείς πηγές**
* Otryne, στην ιστοσελίδα: referenceworks.brillonline.com,
* John S. Traill: ''The political organization of Attica: a study of the demes, trittyes, and phylai, and their representation in the Athenian Council'',“Attica”. (16f., 40, 69, 111 nr. 97, table 2.). Princeton: American School of Classical Studies at Athens (ASCSA), 1975, ISBN 978-0-87661-514-0
* John S. Traill: *Demos and trittys. Epigraphical and topographical studies in the organization of Attica.* Athenians Victoria College, Toronto 1986, p. 127.
* Peter Siewert, "Die Trittyen Attikas und die Heeresreform des Kleisthenes", C.H. Beck, München 1982, ISBN 3406080634, ISBN 9783406080630
* D. Schaps, Antiphanes Frg. 206 and the Location of the Deme O., in: CPh 77, 1982, 327f.
* W.E. Thompson, "Kleisthenes and Aigeis", in: Mnemosyne 22, 1969, 137-152
* Whitehead, Index s.v. O.
* Στέφανος Κουμανούδης, "Αττικής επιγραφαί επιτύμβιοι", εκδιδόμεναι υπό Στεφάνου Αθ. Κουμανούδη Ανδιανουπολίτου, Τελέσι και τύποις Κ. Αντωνιάδου, Εν Αθήναις 1871.

## Εξωτερικοί σύνδεσμοι
* 
* 

Κατηγορία:Δήμοι της Αρχαίας Αττικής
Κατηγορία:Αρχαία Αθήνα
Ζω για λίγο

***Ζω για λίγο*** (Iσπανικά: *Vivir un poco*) είναι τηλενουβέλα μεξικάνικης παραγωγής του 1985. Η ιστορία είναι ριμέικ της δημοφιλούς Χιλιανής τηλενουβέλας του 1981, *La Madrastra* ("Η Μητριά"). 

Πρωταγωνιστούν Ανχέλικα Αραγόν, Ροχέλιο Γκέρρα, Μπεατρίς Σέρινταν και Ίρμα Λοσάνο.

## Υπόθεση
Αυτή είναι η ιστορία της Αντρέα η οποία προσπαθεί να βρει την δικαιοσύνη και τα χαμένα παιδιά της, αλλά πρέπει να αντιμετωπίσει τα ψέματα και την ίντριγκα του παρελθόντος και του παρόντος.  Μια ιστορία των ερωτήσεων, Γιατί? Ποιος? Πως?, το μυστήριο της εύρεσης του πραγματικού δολοφόνου και η ανακάλυψη των οικογενειακών μυστικών. 

## Κάστ
*Ανχέλικα Αραγόν ως *Αντρέα Σάντος ντε Μερίσα Ομπρεγόν*
*Ροχέλιο Γκέρρα ως *Γκρεγόριο Μερίσα Ομπρεγόν*
*Μπεατρίς Σέρινταν ως *Αούρα Μερίσα Ομπρεγόν*
*Ίρμα Λοσάνο ως *Ρόσα Μερίσα Ομπρεγόν*
*Πατρίσια Περέιρα ως *Ατένας Μερίσα Ομπρεγόν*
*Αρτούρο Πενίτσε ως *Αδριάν Μερίσα Ομπρεγόν*
*Αλμπέρτο Μαγιαγόιτια ως *Άλντο Μερίσα Ομπρεγόν*
*Χουάν Αντόνιο Έντγουαρντς ως *Ροχέλιο Αντράβε Εστραβάδος*
*Αουγούστο Μπενεδίκο ως *Πάτερ Μπένιγνο*
*Κάρλος Ανσίρα ως *Αμπουντάσιο Γιάνος ντελ Τόρο*
*Γκρεγόριο Κασάλ ως *Γκονσάλο Μάρκος*
*Ινές Μοράλες ως *Λίλια Παστόρα ντε Μάρκος*
*Νούρια Μπάχες ως *Αλφονσίνα Ντάβαλος ντε Λαρρέα*
*Κλαούντιο Μπάες ως *Αρμάντο Λαρρέα*
*Άλμα Ντελφίνα ως *Παουλίνα Φερνάντες*
*Χάιμε Γκάρσα ως *Τιντορέττο Φερνάντες*
*Φελίσια Μερκάδο ως *Μαγδαλένα Αρμεντέρος Ντάβαλος*
*Ρομπέρτο Μπαγιεστέρος ως *Μάρκος Γιάνος ντελ Τόρο*
*Ραφαέλ Ινκλάν ως *Φιλογόνιο Γιάνος ντελ Τόρο "Μαραμπούντα"*
*Μανουέλ "Φλάκο" Ιμπάνιες ως *Λεονάρδο Ραφαέλ Φερνάντες*
*Αουρόρα Μολίνα ως *Βισέντα "Λα Μούδα"*
*Λιλιάνα Βέιμερ ως *Σιλβίνα*
*Γκαστόν Τουσέτ ως *Αλεχάντρο Λουκίνο*
*Κάρα Γκλοβέρ ως *Μάρτα Εστραβάδος ντε Αντράβε*
*Γιούλα Πόσο ως *Ονέστα ντε Φερνάντες*
*Μαρία Μαρτίν ως *Λα Μπαρονέσα*
*Μιγκέλ Κέιν ως *Ροχέλιο (10 χρονών)*
*Κλαούντια Πουένσο ως *Ατένας (7 χρονών)*
*Μπέρνχαρντ Σίφερτ ως *Αδριάν (10 χρονών)*
*Χεράρδο Μουργκία
*Σίντια Κλίτμπο
*Ομάρ Φιέρρο
*Ρενέ Μουνιός

## Βραβεία

## Παραπομπές


## Εξωτερικοί σύνδεσμοι
*

Κατηγορία:Μεξικάνικες τηλεοπτικές σειρές
Κατηγορία:Τηλενουβέλες της Televisa
Το σύμπλεγμα Baader Meinhof

***Το σύμπλεγμα Baader Meinhof*** (πρωτότυπος τίτλος: ***Der Baader Meinhof Komplex***) είναι γερμανική ταινία του 2008 σε σκηνοθεσία του Ούλι Έντελ. 

Αναφέρεται στη δράση της οργάνωσης RAF και βασίζεται στο ομώνυμο βιβλίο του Στέφαν Άουστ.

Η ταινία ήταν υποψήφια για το βραβείο Όσκαρ καλύτερης ξενόγλωσσης ταινίας, όμως το βραβείο το πήρε το έργο *[[Αναχωρήσεις]]*.
## Πλοκή
Η ταινία ξεκινά από το 1967 και δείχνει τη συγκρότηση της οργάνωσης, τις επιθέσεις της ενάντια σε πρόσωπα και δημόσια κτίρια και την ανησυχία των πολιτικών για τη δράση της. Τα μέλη της συλλαμβάνονται, δικάζονται και φυλακίζονται. Τότε αρχίζει η δεύτερη γενιά της RAF, της οποίας οι δράσεις δυσαρεστούν τα φυλακισμένα μέλη, τα οποία ένα-ένα βρίσκονται νεκρά ή τραυματισμένα στα κελιά τους.

## Διανομή

## Παραπομπές


Κατηγορία:Γερμανικές ταινίες
Κατηγορία:Γαλλικές ταινίες της δεκαετίας 2000
Κατηγορία:Τσεχικές ταινίες
Κατηγορία:Γερμανόφωνες ταινίες
Κατηγορία:Γαλλόφωνες ταινίες
Κατηγορία:Αγγλόφωνες ταινίες
Κατηγορία:Σουηδόφωνες ταινίες
Κατηγορία:Γερμανικές ιστορικές ταινίες
Κατηγορία:Ταινίες βασισμένες σε πραγματικά γεγονότα
Κατηγορία:Ταινίες του 2008
Κατηγορία:Πολιτικές θρίλερ ταινίες
Κατηγορία:Ταινίες βασισμένες σε γερμανικά μυθιστορήματα
Κατηγορία:Ταινίες γυρισμένες στη Γερμανία
Κατηγορία:Ταινίες γυρισμένες στο Μαρόκο
Κατηγορία:Ταινίες γυρισμένες στην Ιταλία
Πλειόκαινος εποχή

Το **Πλειόκαινο** ή **Πλειόκαινος Εποχή** (σύμβολο PO) είναι η γεωλογική εποχή η οποία εκτείνεται από τα 5,333 μέχρι τα 2,58 εκατομμύρια χρόνια πριν το σήμερα. Είναι η δεύτερη και νεότερη εποχή της Νεογενούς περιόδου της Καινοζωικής εποχής. Η Πλειόκαινος εποχή ακολουθεί τη Μειόκαινο και την ακολουθεί η Πλειστόκαινος. Πριν την αναθεώρηση του 2009, το Πλειόκαινο περιλάμβανε και το γελασιάνο στάδιο (2,588 με 1,806 εκατομμύρια χρόνια πριν), αλλά μετακινήθηκε στο πλειστόκαινο, όπου πλέον βρίσκονται όλες οι πρόσφατες μείζονες εποχές των παγετώνων. Επισήμως, το Πλειόκαινο χωρίζεται σε δύο στάδια, το Πιατσέντζιο (3,600-2,58 εκατομμύρια χρόνια πριν) και Ζάγκλιο (5,333-3,600 εκατομμύρια χρόνια πριν).

Σε αυτή τη γεωλογική εποχή, η Νότια Αμερική συνδέθηκε με τη Βόρεια Αμερική με το ισθμό του Παναμά, καθιστώντας δυνατή την ανταλλαγή ειδών ζώων ανάμεσα στις δύο ηπείρους, τερματίζοντας την απομόνωση της Νότιας Αμερικής. Η δημιουργία του ισθμού επηρέασε την παγκόσμια θερμοκρασία, καθώς τα ζεστά ισημερινά ωκεάνια ρεύματα αποκόπηκαν και άρχισε ο κύκλος ψύξης του Ατλαντικού από τα νερά του Αρκτικού και του Ανταρκτικού ωκεανού. Επίσης, η σύγκρουση της Αφρικής με την Ευρώπη δημιούργησε τη Μεσόγειο, αποκόπτοντας τα υπολείμματα της Τηθύως. Το όριο ανάμεσα σε Μειόκαινο και Πλειστόκαινο είναι και η χρονική στιγμή της κρίσης αλατότητας της Μεσσίνας. Η θερμοκρασία στο μέσο πλειόκαινο ήταν 2-3°C ψηλότερα από τη σημερινή και η στάθμη των ωκεανών 25 μέτρα ψηλότερα. Η δημιουργία του παγετωνικού καλύμματος Γροιλανδίας άρχισε πριν 3 εκατομμύρια έτη.

Στο ύστερο Πλειόκαινο εμφανίστηκαν οι πρώτοι αυστραλοπίθηκοι.

## Παραπομπές


κατηγορία:Καινοζωική εποχή
Καινοζωικός αιώνας

Ο **Καινοζωικός αιώνας** είναι ο γεωλογικός αιώνας στον οποίο ανήκει η σημερινή εποχή. Είναι ο πιο πρόσφατος από τους τρεις αιώνες του φανεροζωικού μεγααιώνα καλύπτοντας τη χρονική περίοδο από 66 εκατομμύρια χρόνια πριν μέχρι σήμερα. Χωρίζεται σε τρεις περιόδους: το παλαιογενές, το νεογενές και το τεταρτογενές, και εφτά εποχές: την Παλαιόκαινο, Ηώκαινο, Ολιγόκαινο, Μειόκαινο, Πλειόκαινο, Πλειστόκαινο και Ολόκαινο εποχή.

Ο καινοζωικός αιώνας είναι γνωστός και ως η **Εποχή των Θηλαστικών** και η *Εποχή των Πτηνών*, εξαιτίας της κυριαρχίας των μεγάλων θηλαστικών και πτηνών, όπως ο εντελόδοντας, το παρακεραθήριο, ο γαστρόρνις και ο βασιλόσαυρος. Η εξαφάνιση πολλών ομάδων μεγάλων διάψιδων, όπως οι δεινόσαυροι, οι πλησιόσαυροι και οι πτερόσαυροι, επέτρεψε στα θηλαστικά και στα πτηνά να διαφοροποιηθούν και να γίνουν η κυρίαρχη πανίδα, ακόμη και σήμερα.

Στην αρχή του Καινοζωικού αιώνα, μετά το συμβάν εξαφάνισης στο τέλος του Κρητιδικού, στον πλανήτη κυριάρχησε σχετικά μικρή σε μέγεθος πανίδα, όπως μικρά θηλαστικά, πτηνά, ερπετά και αμφίβια. Από γεωλογικής άποψης, δε χρειάστηκε πολύ για να διαφοροποιηθεί απουσία των μεγάλων ερπετών τα οποία κυριαρχούσαν στον Μεσοζωικό αιώνα. Κάποια πτηνά έφτασαν σε μέγεθος μεγαλύτερο από αυτό ανθρώπου. Τα θηλαστικά κατέλαβαν σχεδόν κάθε θώκο (θαλάσσιο ή χερσαίο) και κάποια έφτασαν σε πολύ μεγάλο μέγεθος.

Από πλευράς κλίματος, η Γη άρχισε να ξηραίνεται και ψυχραίνει, με αποκορύφωμα τις Εποχές των Παγετώνων στην Πλειστόκαινο Εποχή. Οι ήπειροι μετακινήθηκαν σταδιακά στις σημερινές τους θέσεις.
Γυναίκα από χρυσό

Η **Γυναίκα από χρυσό** είναι αμερικάνικη ταινία του 2015 σε σκηνοθεσία του Σάιμον Κέρτις.

Πραγματεύεται την υπόθεση της Μαρία Άλτμαν, Εβραίας από τη Βιέννη, η οποία διεκδίκησε από την αυστριακή κυβέρνηση την προσωπογραφία της θείας της Αντέλε Μπλοχ-Μπάουερ του Γκούσταφ Κλιμτ, που είχε κλαπεί από τους Ναζί.

## Πλοκή
ΗΠΑ, 1998. Η Μαρία Άλτμαν είναι Αμερικανίδα που εκπατρίστηκε τον Β' Παγκόσμιο Πόλεμο από την Αυστρία, λόγω της ιδιότητάς της ως Εβραίας. Όταν πεθαίνει η αδερφή της, ανακαλύπτει στα πράγματά της έγγραφα σχετικά με το πορτρέτο της θείας της Αντέλε Μπλοχ-Μπάουερ, που το είχε ζωγραφίσει ο Γκούσταφ Κλιμτ και είχε κλαπεί από τους Ναζί. Τότε προσλαμβάνει έναν νεαρό και άπειρο δικηγόρο, τον Ράντι Σένμπεργκ, γιο μιας φίλης της και εγγονό του συνθέτη Άρνολντ Σένμπεργκ.

Οι δυο τους ξεκινούν τις διαδικασίες για την επιστροφή του πίνακα στην Άλτμαν. Ο Ράντι της προτείνει να ταξιδέψουν και οι δύο στην Αυστρία και εκείνη το δέχεται, παρ' όλο που αρχικά διστάζει, επειδή την κάνει να θυμάται την εκδίωξή της. Όταν φτάνουν στην Αυστρία, με τη βοήθεια του δημοσιογράφου Χουμπέρτους, διαβάζουν στη διαθήκη της θείας της πως παραχωρεί τον πίνακα στο μουσείο στην Βιέννη, όταν πεθάνει ο άντρας της, κάτι όμως που συνέβη πριν το θάνατό του. Ανακαλύπτουν, όμως και κάτι πιο σημαντικό: πως ο πίνακας ανήκε στον θείο της, οπότε η διαθήκη της θείας της είναι άκυρη. Ωστόσο, χρειάζονται πολλά χρήματα για να μηνύσουν το Αυστριακό κράτος και έτσι επιστρέφουν στις ΗΠΑ άπραγοι.

Μετά από έρευνα του Ράντι, μαθαίνουν πως γίνεται να διεξαχθεί η δίκη και στις ΗΠΑ και η υπόθεση φτάνει μέχρι το Ανώτατο Δικαστήριο. Εκεί αποφασίζεται να γίνει η τελική δίκη στην Αυστρία, όπου η Άλτμαν την κερδίζει. Τότε η αυστριακή πλευρά της ζητά, παρά τη δικαστική της νίκη, να μην αφαιρεθεί ο πίνακας από το μουσείο, αλλά αυτή το αρνείται λόγω της άκαμπτης στάσης της Αυστρίας όλο αυτό τον καιρό.

Η Άλτμαν αποφασίζει να πουλήσει τον πίνακα και αυτός έκτοτε εκτίθεται στο Μουσείο Τέχνης του Λος Αντζελες.
 
## Διανομή
*Έλεν Μίρεν ως Μαρία Άλτμαν
**Τατιάνα Μασλάνι ως νεαρή Μαρία Άλτμαν 
*Ράιαν Ρέινολντς ως Ράντι Σένμπεργκ
*Ντάνιελ Μπρουλ ως Χουμπέρτους
*Κέιτι Χολμς ως Παμ Σένμπεργκ
*Μαξ Άιρονς ως Φριτς Άλτμαν
*Τσαρλς Ντανς ως Σέρμαν
*Άντγιε Τράουε ως Αντέλε Μπλοχ-Μπάουερ
*Μόριτς Μπλάιμπτροϊ ως Γκούσταφ Κλιμτ

Κατηγορία:Βρετανικές ταινίες της δεκαετίας 2010
Κατηγορία:Γερμανόφωνες ταινίες
Κατηγορία:Αγγλόφωνες ταινίες
Κατηγορία:Ταινίες σχετικά με το Ολοκαύτωμα
Κατηγορία:Ταινίες του 2015
Κατηγορία:Βρετανικές πολεμικές ταινίες
Κατηγορία:Βρετανικές βιογραφικές ταινίες
Κατηγορία:Ταινίες γυρισμένες στην Αυστρία
Κατηγορία:Δραματικές ταινίες βασισμένες σε πραγματικά γεγονότα
Κατηγορία:Ταινίες γυρισμένες στην Αγγλία
Κατηγορία:Ταινίες γυρισμένες στις Ηνωμένες Πολιτείες Αμερικής
Γεώργιος Θωμάς

Ο **Γεώργιος Θωμάς** του Πέτρου είναι Έλληνας δικηγόρος και πολιτικός που διετέλεσε Γενικός Γραμματέας Υπουργείου Πολιτισμού, βουλευτής Αχαΐας 2000-2004, υφυπουργός Παιδείας καθώς και Δημοτικός Σύμβουλος – επικεφαλής δημοτικής παράταξης - Δήμου Χαλανδρίου Αττικής.

## Βιογραφικά στοιχεία

Γεννήθηκε 10 Ιουλίου 1952 στα Θωμαιϊκα Αχαΐας της δυτικής Αχαΐας. Σπούδασε στη Νομική Σχολή του Πανεπιστήμιου Αθηνών.  Είναι  δικηγόρος  Αθηνών  από το  1981. 

Εξελέγη βουλευτής Αχαΐας (ΠΑΣΟΚ) στις εκλογές του 2000. Το 2003 έγινε υφυπουργός Παιδείας με αρμοδιότητα την Ολυμπιακή προετοιμασία για τους Ολυμπιακούς Αγώνες του 2004. Διετέλεσε μέλος της Επιτροπής Αναθεώρησης του Συντάγματος του 2001 και μέλος της Επιτροπής Μορφωτικών Υποθέσεων της Βουλής και Γραμματέας του Κοινοβουλευτικού Τομέα Εργασίας (ΚΤΕ) Παιδείας και Πολιτισμού. 

Υπήρξε στενός συνεργάτης της Υπουργού Πολιτισμού  Μελίνας Μερκούρη επί 15ετία. Διετέλεσε:

*Διευθυντής του γραφείου της Υπουργού Πολιτισμού Μελίνας Μερκούρη.
*Ειδικός Γραμματέας  του Υπουργείου Πολιτισμού με αρμοδιότητα τον τομέα της Πολιτιστικής Κληρονομιάς.  
*Γενικός Γραμματέας του Υπουργείου Πολιτισμού. 
*Πρόεδρος του Ταμείου Αρχαιολογικών Πόρων. 
*Μέλος του Δ.Σ. της Ε.Ρ.Τ. Α.Ε.  
*Μέλος του Δ.Σ. του Ραδιοφωνικού Σταθμού 9,84 επί δημάρχου Αντώνη Τρίτση.
*Από τα ιδρυτικά μέλη του ΠΑΣΟΚ και μέλος της Κεντρικής Επιτροπής του κινήματος από το Α΄ Συνέδριο.
*Υπήρξε εκδότης των Νεολαιίστικων Περιοδικών *ΑΓΩΝΙΣΤΗΣ* και *ΜΑΘΗΤΙΚΟΣ ΑΓΩΝΑΣ*.

## Παραπομπές


## Πηγές
* Ο Γιώργος Θωμάς υποψήφιος δήμαρχος Χαλανδρίου, ιστοσελίδα parapolitika.gr
* Ανακοινώθηκε η σύνθεση της νέας κυβέρνησης – Στις θέσεις τους οι βασικοί υπουργοί, ιστοσελίδα in.gr
* ''Εφημερίς της Κυβερνήσεως της Ελληνικής Δημοκρατίας'', τεύχος Β΄, άρθρο 127 (21 Φεβρουαρίου 1989)

Θωμάς Γιώργος
Θωμάς Γιώργος
Λεωνίδας Καλφαγιάννης

Ο **Λεωνίδας Καλφαγιάννης** (Αθήνα 1 Μαΐου 1981) είναι Έλληνας ηθοποιός.

Είναι απόφοιτος του Εθνικού Θεάτρου. Έχει συμμετάσχει σε διάφορες τηλεοπτικές παραγωγές, με πιο γνωστές τις Δεληγιάννειον Παρθεναγωγείον και Κάτω Παρτάλι.

## Καριέρα
### Τηλεόραση

### Διαδίκτυο

### Κινηματογράφος

## Θέατρο

## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Πόρσια

Το **Πόρσια** (*Portia*) είναι αγγλικό γυναικείο κύριο όνομα.

## Ετυμολογία του ονόματος
Από το ρωμαϊκό γυναικείο όνομα *Πορκία* (λατ. Porcia), το οποίο προέρχεται από το ρωμαϊκό οικογενειακό *Πόρκιος* (λατ. Porcius), βλ. Μάρκος Πόρκιος Κάτων, Πόρκιος Φήστος κ.ά., και αυτό από το λατινικό *porcus* «χοίρος, γουρούνι» και κατ’ επέκταση «αγρότης, χοιροβοσκός».

## Διάδοση του ονόματος
Το όνομα *Πόρσια* (Portia) διαδόθηκε χάρη στον Ουίλλιαμ Σαίξπηρ, στο έργο του οποίου εμφανίζεται δυο φορές: (α) στην κωμωδία *[[Ο Έμπορος της Βενετίας]]* είναι το όνομα της πλούσιας κληρονόμου χάρη στην οποία χάνει τη δίκη ο Σάυλοκ· (β) στην τραγωδία *[[Ιούλιος Καίσαρας (Σαίξπηρ)|Ιούλιος Καίσαρας]]*, είναι το όνομα της γυναίκας του Βρούτου. Η ιστορική γυναίκα του Βρούτου λεγόταν *Πορκία* (Porcia).

## Τύποι του ονόματος
* αγγλικά: *Portia* (Πόρσια)· *Porsha* (Πόρσα).
* ιταλικά: *Pòrzia* (Πόρτσια), *Pòrsia* (Πόρσια)· αντρικό: *Pòrzio* (Πόρτσιο).
* ισπανικά: *Porcia*· καταλανικά: *Pòrcia*.

## Πρόσωπα
[thumb|upright=0.7|[Πόρσια ντε Ρόσι.]]
* Πορκία (Porcia Catonis), κόρη του Κάτωνα του νεότερου, σύζυγος του Βρούτου.
* Πόρκιος Φήστος, Ρωμαίος επίτροπος της  Ιουδαίας.
* Πόρτσια ντε’ Ρόσσι (Porzia de’ Rossi), μητέρα του Τορκουάτο Τάσσο.
* Πόρσια Σίμσον Μίλερ (Portia Simpson-Miller), η πρώτη γυναίκα πρωθυπουργός τηςΤζαμάικας .
* Πόρσια ντε Ρόσι, αυστραλιανής καταγωγής ηθοποιός.

## Δείτε επίσης
* Πόρσια, φυσικός δορυφόρος του πλανήτη Ουρανού, πήρε το όνομά του από την ηρωίδα του Σαίξπηρ στον *Έμπορο της Βενετίας*.
* Πορκία, μικρός αστεροειδής της Κύριας Ζώνης Αστεροειδών, πήρε το όνομά του από τη σύζυγο του Βρούτου.

## Παραπομπές


## Εξωτερικοί σύνδεσμοι

Κατηγορία:Αγγλικά ονόματα
Κατηγορία:Ονόματα λατινικής προέλευσης
Κατηγορία:Ονόματα αγγλικής προέλευσης
Κατηγορία:Ονόματα από τη λογοτεχνία
Αγγελική Παπούλια

[μικρογραφία|Τρέιλερ της ταινίας [Η Έκρηξη (ταινία)|Η έκρηξη]]
Η **Αγγελική Παπούλια** (Αθήνα, 1975) είναι Ελληνίδα ηθοποιός.

## Βιογραφία
Γεννήθηκε στην Αθήνα το 1975 και μεγάλωσε στον Άγιο Δημήτριο Αττικής. Κατάγεται από το Ψάρι Τρικολώνων Αρκαδίας.

Αποφοίτησε από το Τμήμα Θεατρικών Σπουδών του ΕΚΠΑ και από τη Δραματική Σχολή του Θεάτρου Εμπρός το 2000. Το 2004 ίδρυσε τη θεατρική ομάδα Blitz μαζί με τον Γιώργο Βαλαή και τον Χρήστο Πασσαλή. Έχει γίνει γνωστή από τη συμμετοχή της στις ταινίες του Γιώργου Λάνθιμου.

Το 2009 κέρδισε το βραβείο καλύτερης ηθοποιού στο Κινηματογραφικό φεστιβάλ του Σαράγεβο για τον ''Κυνόδοντα''. Ήταν υποψήφια για το βραβείο Α' Γυναικείου ρόλου στα Βραβεία της Ελληνικής Ακαδημίας Κινηματογράφου  το 2010 για τον *Κυνόδοντα* και το 2015 για την ''Έκρηξη'', κατακτώντας το βραβείο για τη ταινία *[[Το Θαύμα της Θάλασσας των Σαργασσών]]* το 2020.

Επίσης, έχει παίξει σε παραστάσεις στο Εθνικό Θέατρο και στο Θέατρο Τέχνης «Κάρολος Κουν».

## Φιλμογραφία

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου